經數: 一七○二

經名: 金剛經纂要刊定記卷第三

頁數: 一九一

上              欄

德者. 對給孤獨也. 上迷本覺之父曰孤. 下隱

妙用之子曰獨. 今照性本具塵沙功德無所

乏少. 卽給孤獨也. 心法等對比丘乞士義也.

外則乞食養命內則心法資神. 覺心下二表

別序. 覺心等者對入舍[&FFFF]#大城也. 應云覺心

旣發寧棄塵勞. 如來出世寧棄群品. 將欲遍

觀遂入識藏. 將欲敎化遂入王城. 離城邑而

敎化誰人. 離心識而觀察何事. 心心數法等

者. 對於其城中次第乞已也. 乞食不揀貧之

與富. 觀察豈擇心所心王. 卽妄下. 二句對乞

得食也. 外化人而得食. 內觀法而生喜. 法喜

下二句. 對還至本處飯食也. 食能資身法能

益心也. 思惟假緣對著衣持[&FFFF]#. 忘緣符眞對

收衣[&FFFF]#也. 乞食旣須衣[&FFFF]#. 思惟要假因緣. 入

定旣倂資緣. 契理須忘念慮. 觀照下二句對

洗足也. 若欲安坐必須洗去足塵. 若欲還源

必須拂除心念. 返本下二句對敷座而坐也.

法空卽敷座. 心寂卽而坐. 敷座方堪人坐. 法

空心始得寂. 心寂下二句. 對正宗法也. 謂安

坐始能說經. 心寂方彰妙慧也. 疏欲談下三

結也. 資聖下. 二引資聖略明. 卽道液法師疏

也. 今摘而用之文不全取. 於中二. 一正明. 身

有二者通論生佛也. 僞者色身眞卽法身. 五

蘊等者. 謂衣以外覆食以內資. 生則雖因父

母. 存卽須假衣食. 法身等者. 謂非生因之所

生. 但了因之所了. 由是色身以食爲命. 法身

以慧爲命. 保僞謂執妄合塵. 遺眞謂迷理背

覺. 此皆倒也. 養眞謂悟理合覺. 棄僞謂達妄

背塵也. 群生下牒前倒者也. 我乃下. 示現入

中              欄

城乞. 食以表法也. 意令心般若照成法身故.

云引眞也. 故託下. 都結表法之意. 謂示現乞

食. 意在說法耳. 疏涅槃下二引證. 但證法爲

食義也. 正宗中疏二. 初標章門. 以一卷經文

二論解釋. 大雲靑龍皆二論□行. 今卽不爾.

何者以無著配十八住處天親斷二十七疑.

旨趣旣殊科段亦異. 或一疑中有四住五住.

或一住中有二疑三疑. 乍合乍離連前帶後.

以是之故文涉交加. 理則不必深玄. 學者以

之難解. 今旣別釋庶不相干. 傳講之流少力

多獲耳. 初中三. 初正示七句. 七義句者. 論述

歸敬偈已. 卽云成立七種義句已. 此般若波

羅蜜卽得成立. 義句揀文句也. 旣以一義爲

一句. 此經共有七義句也. 七義句名疏中自

有. 於中前六顯示菩薩所作究竟. 第七顯示

成立此法門故. 然此七句之文. 敎理行果悉

圓滿矣. 於中一二三四是行也. 五理也六果

也七敎也. 齊此懸判一科. 唯依無著之名記

之. 疏一種性不斷者. 此非凡夫二乘及權敎

菩薩. 意明佛種性不斷也. 謂護下指經. 便是

釋意謂. 以小付大囑大化小. 展轉如是寧有

斷絶. 如人父母付囑子孫云云. 此是空生之

本意. 故以此事[&FFFF]#佛. 引起問端也. 疏二發起

行相者. 旣欲種性不斷. 故須發起修行之相

也. 謂申下指經. 其實佇聽亦在此攝. 疏三行

所住處者. 旣有能發必有所發也. 十八住名

義下文廣釋. 從佛下指經. 是無下釋名義. 此

卽相之無相. 非一向之無相. 略見行玄爲順

本宗故標無相也. 疏四對治中. 邪行卽不正

下              欄

行也. 但不順佛道皆名邪行. 共者不一義. 見

者分別情. 正行者卽離見之正行. 非純正之

正行也. 二種對治者. 以正行治邪行. 是一對

治. 以無分別智治分別見. 是二對治. 然邪卽

全治. 共中卽但治於見不治正行. 如披砂揀

金而去砂不去金. 今經中但有能治無所治

也. 且如第一住處中. 不度衆生爲邪行. 度衆

生爲對治. 於度衆生時見有衆生是所度. 見

我是能度是分別. 見度而無度爲對治. 此理

實同時義分前後. 初住旣爾餘可例知. 故論

云. 行諸住處時有二種對治. 疏五不失中謂

由下明意也. 離增減者. 謂執有爲增執無爲

減. 前墮此二則失中道. 今皆離之故得不失

也. 如經中卽非佛法. 是勝義諦遮增益邊. 是

名佛法是世俗諦遮損減邊. 其餘卽非是名

皆例此也. 論最後結云. 菩薩離此二邊故. 於

彼對治不復更失. 故名不失. 疏六地位中謂

由下釋. 以二邊邪僻置之不論. 中道乃是大

菩提路. 故於此中分立地位. 如住帝都有三

路異. 兩邊皆非中道卽正正路之中方可論

於遠近遲速等也. 法中亦爾. 故經云. 一切賢

聖皆以無爲法而有差別. 信行下分位也. 於

十八住中. 前十六住是信行地. 此當三賢. 依

信起行故名信行. 亦名信解. 依信起解故. 第

十七住是淨心地. 此當初地. 離分別障親證

眞如故. 第十八住從第二地已去. 乃至佛位.

通名如來地也. 又以諸家明地位或廣或略

廣則五十二位. 略則泯之全無. 今則均於廣

略. 去其太甚說三地五位矣. 疏七立名中. 謂

經數: 一七○二

經名: 金剛經纂要刊定記卷第三

頁數: 一九二

上              欄

由下釋. 謂約三種法上立金剛名. 一約般若

體用名金剛. 此如金剛堅利. 二約地位闊狹

名金剛. 此如金剛杵形. 以信行一僧祇淨心

只一刹那佛地二僧祇. 如金剛杵初後闊中

間狹故三約文字名金剛. 此如□像也. 以詮

信行地七紙餘經佛地三紙餘文淨心地五行

經. 如彼□像亦初後闊中間狹故. 又此三者.

法喩之上皆展轉而成. 喩中且根本. 是堅利

金剛. 因造以成其杵. 因□以成其像. 法中根

本是體用般若. 因修以成其位地. 因詮以成

其文字也. 又此法喩各三事中. 一事卽實餘

二皆虛. 喩中堅. 利金剛是實. 杵形□像皆虛.

法中體用般若是實. 位地文字皆虛. 以此三

事首末相似故. 立金剛之名. 然前一是佛本

意. 餘二是菩薩及古德意也. 由前六等者. 於

中前五堅利. 第六闊狹. 闊狹之中含能所詮

也. 疏後四下. 二總指後四. 應先問云. 第三句

內說盡經文. 未知後四如何配攝. 故此云也.

謂一一住說對治故. 於對治處顯不失中道

故. 於不失中立位地故. 於前六中道立名. 故

云云疏十八下三. 廣釋弟三. 三一正辨十八

住處. 疏中具列十八住名略釋. 其義兼明對

治十二. 種障便指經文令知科段所屬. 然每

住經文疏. 但略標三字五字. 緣以經本科段

首尾文勢稍重. 恐言涉相濫故. 不標最初之

字. 但取其次異文. 亦不結終齊至何處意在

省約耳. 向下隨文略□首末. 以隔前後. 一中

發心者. 謂發廣大第一等四種心也. 經文從

佛告須菩提諸菩薩摩訶薩應如是降伏其

中              欄

心. 乃至若菩薩有我相人相衆生相壽者相

卽非菩薩. 以大乘菩薩最初法爾合發是心

故. 十八住中居其第一. 二者經從復次須菩

提於法應無所住行於布施. 乃至須菩提菩

薩但應如所敎住不住等者. 等有二意. 一則

等於餘文. 如上所引. 二則等於餘義謂等餘

戒等五也. 此則雖是指經便兼釋義. 則波羅

蜜是所應. 戒等是能應. 能所兩合故云相應.

由是但行施戒等不能離相. 或行離相不行

施戒等皆非相應行. 直於行施戒等處離相.

離相處行施戒等. 方得名爲相應行也. 三者

經從須菩提於意云何可以身相見如來不乃

至若見諸相非相卽見如來. 問色身是相. 何

以離相心之. 答色身之相是影. 法身無相是

體. 欲得有相色身. 須見無相法體. 未見法體

不能現相. 是故先令見相無相. 方得色相之

身耳. 此中意在文外. 故論此意科也. 四中言

說者. 經從須菩提白佛言. 世尊. 乃至法尙應

捨何肉非法. 問法身非言說. 何故以言說爲

法身耶. 故疏釋云. 因言顯理故. 此有二意. 一

以言說顯於法身. 法身非言說. 二文字性離

卽是法身. 無別法身耳. 智相者. 經從須菩提

於意云何如來得阿□菩提耶. 乃至一切賢

聖皆以無爲法而有差別. 則以無相無爲法

爲智相也. 故起信云. 以智相無可見故. 福相

者. 經從須菩提於意云何若人滿三千大千

世界七寶以用布施. 乃至須菩提所謂佛法

者卽非佛法. 斯則以持說此經獲無漏福. 所

感微妙色身. 名爲福相也. 然是法身之福相.

下              欄

福相非法身. 依主釋. 五於下文三. 初正示此

文. 經從須菩提於意云何須陀洹能作是念

我得須陀洹果不. 乃至是樂阿蘭那行. 得勝

者. 以小乘四果勝於四向等故. 對劣彰勝也.

此卽以小肉大也. 小人尙猶無過. 君子豈合

有愆. 由無慢故方得證果. 故經皆言我不作

是念我得須陀洹果等. 從此下二通[&FFFF]#後段.

意明等者. [&FFFF]#次第之意也. 先問云. 前之四住

何不言離障耶. 故云也. 意云凡欲修進先須

發心. 發心已則修行故. 有第一第二. 發心修

行本心佛果. 佛果之內唯有二身. [&FFFF]#細之間

先色後法. 故有第三第四. 前修勝行恐有慢

心障入聖位故說小果以肉大乘. 今離障進

入十□向位也. 故從第五方說離障也. 然此

十二障. 每至一住皆須□前以辨來意. 如云

雖得無慢猶自少聞. 故於第六住中對治少

聞障. 他皆倣. 此以此諸障皆在地前. 能障見

道. 非是地上故. 云障盡入證道也. 然障是所

治文在經外. 住是能治正是經文. 若相望說

之理則明矣. 今當下三別結對治. 然準五蘊

論說. 慢有七九二種. 但開合之異. 此約入道

人說. 七者論云. 一慢. 於劣謂勝於相似謂等.

二過慢. 於相似謂勝於勝謂等. 三慢過慢. 謂

於勝已計勝彼. 四邪慢. 己實無德計己有德.

五我慢. 謂於五聚蘊計我我所. 六增上慢. 謂

於勝妙法中未得謂得. 七卑劣慢. 於多分勝

計已少分劣. 今所離者卽五六也. 以證我空

故. 取自果故. 六者經從佛告須菩提於意云

何如來昔在然燈佛所. 乃至實無所得. 云何

經數: 一七○二

經名: 金剛經纂要刊定記卷第三

頁數: 一九三

上              欄

離障得成住耶. 疏次云離第下所離障. 不離

下結成住義. 於中上句成住. 下句離障也. 若

離佛世不名住處. 無佛說法則是少聞便成

其障. 若不離佛世. 乃成住處. 常遇佛說法. 則

具多聞便離障也. 然凡是修行. 智慧爲本. 欲

得智慧必須多聞. 故依佛住離少聞障也. 故

經云. 多聞增智慧勤聞第一方. 問若然者據

今經云. 於法實無所得豈成多聞. 答此是聞

而無聞得而無得. 無得而得是眞得. 無聞而

聞是實聞. 故成此住. 七者經從須菩提於意.

云何菩薩莊嚴佛土不. 乃至應無所住而生

其心. 離小下所離障. 攀緣卽是作念. 蓋一義

耳. 緣形等者. 意云若取色聲等相爲土. 卽有

分限故名小也. 以不如法身故. 若不取相分

別不生. 心境兩亡竟何分限. 故云大也. 契法

下釋所以也. 意令忘懷嚴法性土. 不令生心

嚴法相土也. 故經云. 不應住色等生心. 應無

所住而生其心. 偈釋云. 智習唯識通. 如是取

淨土. 非形第一體. 非嚴莊嚴意. 八者經從須

菩提於意云何譬如有人身如須彌山王. 乃

至是名大身. 成熟者. 卽由敎化令衆生成種

根熟有所悟證. 離捨下所離障. 若捨衆生卽

不能敎化. 故令離障方成住也. 若見大小下

反釋所以. 意言能濟物者. 蓋爲不見大小也.

故經云. 佛說非身是名大身. 豈存大小. 若見

大小則有高下親[&FFFF]#憎愛. 心旣不等寧曰大

悲. 縱使化生但成愛見憎者則去. 便捨衆生

云何成熟. 反此用意則物無有遺. 遲速之間

皆能成熟. 九者經從須菩提如□河中所有

中              欄

沙. 乃至如來無所說. 離樂下所離障然隨順

外論卽是散亂. 但能遠離卽成住也. 卽儒墨

文筆. 除佛敎外皆外論也. 以外論之事是名

利源. 旣若心名豈得心無散亂. 肉得之則樂

失之則苦. 苦之則憂樂之則溢. 由斯業累世

世比淪. 反推其本皆由隨順外論耳. □沙下.

擧持經福多以責外學. 意云. 持經者功德若

此. 而不修行名利之源. 是輪□苦本. 如何隨

順[&FFFF]#乃修學. 十者經從須菩提於意云何三

千大千世界所有微塵是爲多不. 乃至是名

世界. 色是依報卽外四大. 身是正報卽內五

蘊. □取者卽和合義也. 但秦魏譯異爾. 然□

取約法相應兼人. 二事相望總有三對. 一內

身色蘊及外器界. 但合微塵所成. 名爲□取.

見有身器爲依正. 執取等卽是相應. 二受等

四蘊. 但合心心所法而成. 名爲□取. 見有苦

樂受等. 卽是相應. 三色心和合以成此身. 名

爲[&FFFF]#取. 見有心色卽是我人相應. 行卽遷流

造作之義. 觀破之義如下所明. 影像相者. 謂

色心等法. 是法界中之影像. 亦可是業識之

影像. 離破下所離障. 無巧便者. 由無善巧方

便. 不能破此影像. 乃名爲障. 若有巧便破之.

則成其住也. 巧便之相彰在次文. 旣離下. □

於前住以爲方便之本. 由無散亂則成其定.

從定方能發慧觀而破之. 以細下. 正示二種

方便. 巧便之相也. 然破色具二破心唯一. 除

細末也. 以心心所法不可析破故. [&FFFF]#色顯著

難忘執情. 析至極微易□妄念. 故須具二. 如

下文說. 相想卽心境也. 心境兩忘故云除. 十

下              欄

一者. 經從須菩提於意云何可以三十二相

見如來不. 乃至是名三十二相. 離福下所離

障. 欲入聖道須福資糧. 如人遠行豈可空往.

佛爲至聖是福之因. 供養給侍無不獲福. 卽

以此福爲其資糧. 若供養得福. 卽是住非障.

反之則是障非住也. 不以下或問文云. 不以

相見如來. 如來尙不得見. 云何給侍耶. 故此

釋也. 此卽但以智慧隨順相應. 名爲給侍. 然

非謂棄[&FFFF]#相身別侍無相之佛. 但了相卽非

相. 不生執著乃曰相應. 凡所供養親近恭敬.

皆名給侍. 若生執著不順於理. 雖常見佛不

名爲見. 如下文云. 若以色見我. 以音聲心我.

是人行邪道. 不能見如來. 華嚴云. 若人百千

劫. 常隨於如來. 不了眞實義. 盲瞑不見佛. 又

如佛昔三月昇□利天爲母說法後降閻色.

有蓮華色比丘尼. 欲先見佛化作轉輪王. 隊

仗往至佛所. 佛乃訶之具陳上事. 時須菩提

在於山中. 亦欲見佛尋復思念. 空無相理是

眞法身. 何用見色相. 言已復坐竟不往見. 於

是佛告蓮華色言. 須菩提先見我竟汝已在

後. 故知執相迷眞對面千里虛心體物天地

一家. 故古人云. 肝膽雖近. 情生則隔. 江山雖

緬. 道契則□. 是知通達妙理方眞給侍. 若斯

給侍是侍眞佛. 故所獲福無有邊際. 十二者.

經從須菩提若有善男子善女人以□河沙等

身布施. 乃至是名第一波羅蜜. 離樂下是所

離障. 然障名有所闕略若取周備不過住名.

但樂成障遠離成住. 且約爲障起過有其

五重. 一爲身心利. 二由心利養令身疲乏. 此

經數: 一七○二

經名: 金剛經纂要刊定記卷第三

頁數: 一九四

上              欄

復有二. 一由放逸令身疲乏. 二心不得身亦

疲乏. 三由身疲故令心熱惱. 四由心熱惱故

不起精進. 五由不精進故退失功德. □沙命

施下釋成對治. 經苦校量意令改革. 以見大

利故不心小利. 旣不心利身則不[&FFFF]#. 身旣不

疲心則不惱. 心旣不惱則起精進. 旣起精進

則能受持獲無邊福. 故知經意爲治此障成

其住也. 一身者一報身也. 意云豈爲一報之

身. 終日心名心利. 心之不足未始稱情. 縱使

多財死爲他物. 持經功德無量無邊. 盡未來

際用之不竭. 利害若此人何不然. 無常經云.

眷屬皆捨去. 財貨任他將. 但持自善根. 險道

充糧食. 十三者. 經從須菩提忍辱波羅蜜. 乃

至如人有目日光明照見種種色. 離不下所

離障. 此但不忍爲障. 忍之成住也. 無我下. 出

忍之所以也. 斯有兩意所謂通別. 通則由無

我相. 雖累遭割截常能忍受. 別則由無我故

能忍. 由累苦故能忍也. 十四者. 經從須菩提

當來之世若有善男子善女人能於此經受持

讀誦. 乃至果報亦不可思議離智下所離障.

若耽寂無智. 卽是障非住. 若離寂修智. 卽是

住非障. 日三時下指經對治. 意云. 欲證聖性

非智不階. 經苦校量意在策發. 此同華嚴經

中訶勸之相. 彼云法性眞常離心念. 二乘於

此亦能得. 不以此故爲世尊. 但以甚深無□

智. 然此是對治之別意. 故須一向而言令人

捨定修慧. 若據究竟通論. 必須定慧等學. 涅

槃經中說. 定慧不等不見佛性. 無明邪見自

此而生. 前第十一住便是定門. 對治不同故

中              欄

須然也. 修習之者須兼行之. 十五者. 經從爾

時須菩提白佛言世尊. 乃至實無有法發阿

□多羅三□三菩提者. 離十一下所離障. 謂

動不自攝. 則是障非住. 若自攝不動. 則是住

非障也. 論中則云自取障. 我能下釋. 意云由

計我故. 遂起降住勝能之心. 不覺喜動故不

自攝. 今經旣云無一衆生得滅度. 無法得菩

提. 則不計勝能故. 能對治也. 十六. 經從須菩

提於意云何如來於然燈佛所有法得阿□多

羅三□三菩提不. 乃至是故名一切法. 離十

二下若無敎授卽是障非住. 若得敎授卽是

住非障. 欲入下釋成住義. 雖三賢位中亂修

六度經一無數劫. 欲入聖道要佛策發故. 於

資糧位後立加行名. 其猶鑽火火欲出時倍

加功力. 遇佛然燈佛也. 得無所得者. 卽然燈

與善慧授記. 當得作佛號釋迦牟尼. 非佛與

法故云無得. 問此說善慧得記進入八地. 何

故將此配地前耶. 答欲入初地須學八地. 用

心方可得入. 若學初地竟不能入. 如人學射

可知. 又將證八地猶須敎授. 欲入見道豈得

不然. 然從第五至此住中. 每住對治一障. 此

障障於見道. 今則加行位極對治已盡故. 云

而證道矣. 十七者. 經從須菩提譬如人身長

大. 乃至佛說一切法無. 我無人無衆生無壽

者. 攝種性下釋成住義. 智體卽觀照. 般若是

能證也. 卽妙平二智無分別也. 以得此智生

如來家. 決定紹佛種. 故斯則地前加行之智.

至於初地轉受此名. 證遍等者. 體卽實相般

若是所證也. 以遍在一切法中故. 唯識云. 由

下                欄

此眞如二空所顯. 無有一法而不在故. 論中

則名平等智. 然有五種平等因緣. 一[&FFFF]#惡平

等. 二法無我平等. 三斷相應平等. 四無希望

心平等. 五一切菩薩證道平等. 有是五種因

緣故名平等智. 故論云. 入證道時得二種智.

一攝種性智. 二平等智也. 然所證是理. 今云

智者斯有兩意. 一準起信論云. 依此法身說

名本覺. 二則理智冥合能所不殊. 如珠與光

不相捨離. 成法報身者. 攝種性智至果得成

報身. 平等智至果得成法身. 故長大者. 論卽

云妙大. 妙卽報身. 以萬行功德所莊嚴故. 大

卽法身. 眞如實理遍一切故. 十八者. 自此已

下皆心佛地. 於中復有六種具足. 具足者圓

滿義. 謂轉捨二障. 轉得菩提涅槃. 攝轉具足

也. 旣證聖性生如來家. 須示佛果功德令其

欣趣. 然其果德雖多. 以要言之. 不出依正二

報. 二報之內先明所依. 若無所依能依何立.

正報之內不踰福智. 智引福故先智後福. 然

後別顯三業依次所明. 一經從須菩提若菩

薩作是言我當莊嚴佛土是不名菩薩. 乃至

若菩薩通達無我法者如來說名眞是菩薩.

此敎下指位. 卽從二地至於等覺. 當修道位.

謂莊嚴之時離能所相. 名之爲淨. 稱周法界

故云具足. 故經云通達無我法者. 如來說名

眞是菩薩. 二者經從須菩提於意云何如來

有肉眼不. 乃至未來心不可得. 見淨者卽五

眼也. 見卽無見名之爲淨. 無所不見名爲具

足. 智淨者卽悉知諸心等. 知卽無知名之爲

淨. 無所不知名爲具足. 以智見不別故當一

經數: 一七○二

經名: 金剛經纂要刊定記卷第三

頁數: 一九五

上              欄

處. 此下等卽指位揀非修道. 卽無學位也. 下

之四段皆合有無上之言. 故云貫通. 下四三

者. 經從須菩提於意云何若人滿三千大千

世界七寶以用布施. 乃至以福德無故如來說

得福德多. 問前已頻說施福. 與此何別. 答前

所說者. 皆是校量不及受持之福. 今此說者.

乃是無住稱性之福. 非能校量故不同也. 問

佛是果布施是因云何果中卽說因行. 答凡是

果德皆彼因. 成擧彼無住之. 因以彰稱性之

福也. 言自在者. 揀有漏之福不自在也. 若準

論中. 此與智淨合爲一段. 意明福智不相離

故. 則於身中開之爲二. 謂色身具足亦盈六

數. 今則合後開前者. 意云福之與智□然不

同配攝因果. 五六有異異須開也. 相之與好

同是一身兼對下語. 意以成三業故須合也.

四者經從須菩提於意云何佛可以具足色身

見不. 乃至是名諸相具足. 此明如來眞應具

足. 如經云. 卽非具足色身明眞身也. 是名具

足色身. 明應身也. 卽非諸相具足. 明眞身也.

是名諸相具足. 明應身也. 五者經從須菩提

汝勿謂如來作是念我當有所說法. 乃至是

名說法. 說而無說無說之說. 是眞說法具足

者. 無法可說無所不說. 是名說法. 六者然於

心中復有六種. 一念處. 二正覺. 三施設大利

益. 曰攝取法身. 五不住生死涅槃. 六行住淨.

化度衆生大悲爲本. 故先明念處. 自未成佛

焉能度他. 故次明正覺. 自利旣滿卽合利他.

故次明施設大利益. 猶恐滯相大. 次明攝取

法身. 又恐住空有. 故次明不住生死涅槃. 又

中              欄

恐執施化[&FFFF]#. 故次明行住淨也. 以此六義別

對經文. 廣如彼論避煩不[&FFFF]#. 又十下二重. 以

八義相攝. 一者攝是籠羅包納之義. 卽以普

度衆生現無違反. 是故配同第一發心住也.

二者淨與相應. 蓋一義耳. 是故配同第二住

也. 三者雖三色四法皆是欲得. 由此配同三

四二住也. 四者可知. 五者正當淨心地故同

此住. 六者正當究竟位故同此住. 雖通修道

就多故說. 一一下明各攝義. 如第一住中. 普

度四生廣也. 令入無餘涅槃深也. 實無衆生

得滅度者廣也. 菩薩無我人等相者深也. 初

住旣爾餘則例知. 若五百生忍廣也. □無我

人深也. 若細言之. 前以六住攝十八住. 後以

二住攝十八住. 皆得滿足. 疏十八住下. 三更

約地位配釋. 然諸敎中所說地位. 或有或無.

如楞伽經云. 十地卽爲初. 二地卽爲八. 乃至

無所有何地. 此明無也. 仁王纓絡等經. 卽具

說地位. 是明有也. 然此有無皆隨機說也若

華嚴行布萬差圓融一際. 有無無□. 斯則稱

性之說也然依華嚴有無無□方爲了義. 以

約法卽無約人卽有. 人法旣不相離有無. 故

合均齊. 然其行人念念須冥佛境反窮果海.

自然階降不同. 若預等級用心畢竟障於證

入. 故華嚴疏云. 修則頓修位分因果. 肉此經

宗無相. 豈合列位淺深. 但約情惑漸薄而位

地轉高義相稍同. 故略配攝也. 等一十住者.

十住謂第一發心住. 二持地三修行. 四生貴.

五方便具足. 六正心. 七不退. 八童眞. 九法王

子. 十灌頂. 今配十住者. 與彼初住名同故配

下              欄

之也. 問比但云一. 如何配十. 答以初攝後

故. 問何故不言十信位耶. 答亦攝入十住位

中也. 以前之十住. 通名信行地. 故亦同華嚴

合前開後也. 故發心一住. 前攝十信後攝餘九

耳. 第二十行等者. 十行卽一歡喜行. 二饒益. 三

無瞋恨. 四無盡五離癡亂. 六善現. 七無著. 八尊

重. 九善法. 十眞實前六者十中前六行也. 以

配此中第二住處. 以此住處說六度故. 卽布施

配歡喜行. 持戒配饒益行. 忍辱配無瞋恨行.

精進配無盡行. 禪定配離癡亂行. 智慧配善

現行. 心離分別善巧示現故. 三第七行者. 不

以相見如來. 卽無著也. 四後三行者. 配第四

住中三種法身. 謂言說法身配尊重行於佛言

敎生尊重故. 智相法身配善法行. 以眞如無

爲是眞善法故. 福相法身配眞實行. 以持經

之福無漏眞實故. 五至十四配十□向者. 一救

護一切衆生離衆生相□向. 二不壞. 三等一

切佛. 四至一切處五無盡功德藏. 六隨順堅

固善根. 七等心隨順一切衆生. 八眞如相九

無縛無著解脫. 十法界無量. 五配第一. 離慢

卽是離衆生相也. 六配第二. 遇佛多聞信. 解

行等不壞. 七配第三. 諸佛離相旣不住色. 卽

等佛也八配第四. 旣見大身非身. 是眞如際

方至一切處. 九配第五. 不隨外論受持此經.

卽得無盡功德. 十配第六. 觀破五蘊與定相

應善根堅固. 十一配第七. 旣不取相卽於衆

生等隨順之. 十二配第八. 經云離一切相卽

名諸佛. 卽眞如相也. 十三配第九. 割截不瞋

卽無縛無著也. 十四配第十. 經云無有邊不

經數: 一七○二

經名: 金剛經纂要刊定記卷第三

頁數: 一九六

上              欄

可思議功德. 卽是法界功德也. 十五□等者

配四加行位也. 然此四位由三賢菩薩已經一

無數劫修集福智資糧. 爲入見道故復加行.

□頂二位. 以四尋伺觀. 觀所取名等四法假

有實無. 卽所取空. 忍世第一. 以四如實智. 通

觀能所名等皆空. 然忍有三品. 謂下中上. 下

品印所取空中品順能取空. 上品印能取空.

世第一二空俱印. 然皆滯相未能證實. 故唯

識云. 現前立少物. 謂是唯識性. 以有所得故.

非實住唯識. 若配經文卽十五住. 經云實無

有法發阿□菩提心者. 以菩提能發所取. 旣

言實無卽所取空. 當□頂二位. 十六住中. 經

云佛於然燈佛所不得菩提. 是印所取空. 當

下品忍. 次云如來者卽諸法如義卽順能取

空. 然猶未說後時不得. 卽知未能印持故. 當

中品忍. 次云實無有法佛得阿□菩提. 此明

後時畢竟不得. 卽印能取空當上品忍. 次云

如來所得法. 此法無實無虛. 乃至卽非一切

法卽雙印二空. 當世第一位也. 十七初地者

如前疏云攝種性智證遍行眞如等故當初

地. 十八等者. 於中合有二. 謂此住中初國土

淨具足. 當修道位. 故前疏云. 此敎二地已上

諸大菩薩. 從無上見智淨具足已下. 皆究竟

位. 故前疏云此下皆住佛果也. 是則十八住

中. 前十四資糧. 十五十六加行. 十七見道. 十

八中初一具足修道餘卽無學道也. 懸判竟.

第二下二. 初牒章分文. 二依章正釋四. 初善

現申請二. 一整儀[&FFFF]#佛疏二. 初釋請人. 從初

至恭敬卽是整儀. 餘皆[&FFFF]#佛也. 經時者. 卽如

中              欄

來食已. 敷座而坐時也. 德長年老者. 謂德高

曰長年多曰老也. 唐譯下證年老. 魏譯下證

德長. 智慧超倫卽是德長義也. 然以慧爲命

者. 約喩顯法也. 謂人身以命爲本. 佛法以慧

爲本. 命盡則六根俱廢. 慧喪則萬行不成云

云. 此約別義釋長老也. 若通意者. 但有德業

便名長老. 如云先生未必年老矣. 須菩提者

亦云蘇補底. 但梵音楚夏耳. 善吉下. 從末倒

標. 生時下據本順釋. 西域記云. 是東方靑龍

陀佛. 影響釋迦之會. 示跡聲聞發揚空理. 十

方諸佛法皆爾也. 從座下. 二釋請儀二. 初正

釋經文. 皆整儀者. 疏雖通明經須別釋. 從座

起者. 師資之道尊卑頗殊. 欲有諮詢不可坐

問. 此同曾子避席對夫子也. 孝經中夫子問

曾子曰. 先王有至德要道以順天下. 民用和

穆上下無怨. 汝知之乎. 曾子避席曰. 參不敏

何足以知之. 雖彼答此問. 而致敬是同也. 偏

袒右肩. 是彼方儀則此土非儀也. 欲問如來

故須偏袒. 右膝下. 右則爲順膝能□屈. 表順

理心也. 著地卽示卑之相也. 膝表智地表理.

合掌卽表冥心. 掌合不執外物. 心冥覺不異

緣. 欲問實相法門故. 須用心如此. 恭敬者總

結也. 起座袒肩□膝合掌. [&FFFF]#非恭敬故爾. 亦

可配於三業. 謂座起袒肩合掌等身業也. 恭

敬卽意業也. 白佛言下卽口業也. 希有下. 疏

且總明具有四種. 一時希有曠劫難逢. 然今賢

劫之中. 正當住劫. 就住劫中有二十增減. 今

卽第九減劫中. 人壽二萬歲時. 迦葉如來出

世百年減一年. 至人壽百歲時. 釋迦如來出

下              欄

世. 減後此劫已盡至第十劫展轉[&FFFF]#增. 至八

萬四千歲. 又百年減一年. 至人壽八萬歲時.

彌勒佛出世. 望過去未來. 二佛相去一千一

百萬餘年. 中間更無. 故云希有也. 故法華云.

諸佛興出世. 懸遠値遇難. 二處希有. 三千

界中唯有一佛. 百億四天下百億須彌山百

億日月百億六欲百億梵世. 其中唯有一佛.

此方而現也. 三德希有. 福慧超絶勝無上故.

故法華云. 我所得智慧. 微妙最第一. 又云. 如

其所得法. 定慧力莊嚴. 以此度衆生. 自證無

上道. 然佛功德不可稱說盡其邊際. 故華嚴

云. 刹塵心念可數知. 大海中水可飮盡. 虛空

可量風可繫. 無能說盡佛功德. 四事希有. 用

大慈悲極巧方便. 現多種身相. 演無量法門.

隨衆生根皆利益故. 今所歎者. 意則雖通義

當歎事. 以下標. 云善護念等. 如來者眞化不

同. 眞佛名如來者迷. 時背覺合塵名如去悟.

了背塵合覺名如來. 如卽眞如來去卽隨緣

也. 化佛名如來者. 從眞如起來. 成正覺而化

衆生. 今當後者故云從如而來. 根熟者. 三賢

已上菩薩. 信根成熟永無退轉也. 智慧力. 卽

無分別智成就. 佛法卽隨其分位令證眞如.

乃於一法令達百千萬法明門等. 斯則自利

行也. 敎化力卽後得智. 攝受衆生卽隨其分

位. 令於百千萬億等世界中敎化衆生. 斯則

利他行也. 根未熟者十信菩薩也. 以此位人

六度亂修心如輕毛故. 云懼其退失. 以信根

未成遇緣恐退故. 須付囑智者令其敎化使

不退也將小下. 將小菩薩付大菩薩. 囑大菩

經數: 一七○二

經名: 金剛經纂要刊定記卷第三

頁數: 一九七

上              欄

薩化小菩薩也. 此如父母遺囑子孫云云菩

提下. 二別解菩薩. 菩薩梵音言猶不足. 具云

菩提薩□. 此云覺有情. 以時人不貴唐言故

存梵語. 秦地好略. 又削提□二字但云菩薩.

約境所心是覺. 所度是有情. 然約人有四句.

謂二乘有心無度. 諸佛有度無心. 菩薩亦心

亦度. 凡夫無心無度. 約心者亦四句. 諸佛有

覺無情. 凡夫有情無覺. 菩薩有情有覺. 二乘

入無餘依界. 無情無覺. 約能所者. 所心是覺.

能心是有情. 三皆下. 皆上句是覺. 下句是有

情. 然此三義之中初約悲智. 次約眞妄. 三約

人法. 菩薩之義不踰此三. 未必寶冠天衣方

是菩薩. 二中疏曲分下二. 初釋當機. 以發心

者方是當機. 華嚴下引證. 此有兩意. 初云有

人先曾發心後時忘失. 尙非其器肉全不發

心者. 何以故. 魔所攝持故. 後意卽云. 衆生發

心後時忘失者. 蓋爲不解住修降伏耳. 故今

所問[&FFFF]#使遺忘. 前揀其機後防其退. 有玆兩

意故用彼經. 所以善財童子. 每遇善友皆啓

云. 我已先發阿□多羅三□三菩提心. 而未

知云何學菩薩行修菩薩道. 意明發心方是

修行之器. 阿□下先□名. 謂正智下釋義上

正字且對遍字以分二智下正字卽明二智所

覺不偏不邪. 卽以正智覺眞遍智覺俗. 皆不

偏邪故云正覺. 以二乘偏覺凡夫邪覺. 今揀

此二故不偏邪. 謂如理而知. 如事而知故也.

然此二智亦名如理如量根本後得眞俗權實

等. 又準智度論說. 從因至果有五種菩提. 一

發心菩提. 卽十信是. 二伏心菩提卽三賢是.

中              欄

三明心菩提. 卽初地至七地是. 四出到菩提.

八九十地是. 五無上菩提. 卽如來地是. 今約

能發心卽當第一. 約所發卽第五. 能所合論

貫通初後也. 疏二釋正問三. 初釋魏本. 先引

文意云下釋意. 住何境界者. 未發心時住六

塵境. 旣發心已誠宜改轍. 故云住何境界. 修

何下. 未發心時十惡爲務. 旣發心已不可依

前. 故云修何行業. 妄心下. 未發心時妄心起

卽逐妄. 旣發心已不可隨之. 是故問云云何

降伏. 故佛下懸示答意. 意云昔住六塵之境.

今住四心. 昔行十惡今行六度. 昔時著相今

令不著. 如是用心眞實修行. 發菩提心豈忘

失耶. 秦譯下會當經. 初難起意云下釋初二

句標. 意云雖無修行之文. 含有修行之義. 如

起信中說. 六八二識不言第七雖卽不說義

亦具足云云. 謂四下指經釋成. 意云四心中.

亦有住修降義. 六度中亦有住修降義. 何以

故. 住謂發心必須修進. 降謂制伏依住修所

明. 由是於此不相捨離. 秦什所略意在於玆.

文雖不明義已具矣. 故無著下. 三引論證. 住

謂欲願者. 欲願意起卽是發心也. 修行等者.

平等持心名爲等持. 等持卽相應. 相應卽是

修行義也. 降伏等者. 彼心卽上相應心也. 制

令還住卽[&FFFF]#使相應也. 此卽依住修說降伏

義. 經論相契聖旨頗同. 故如上說理實然矣.

又十八等者. 此是無著論. 明□答三問之意

也若準天親解經. 則明橫答三問. 從須菩提

但應如所敎住已下. 卽爲別斷疑情. 今明無

著故有此說. 意云不唯四心. 六度之中有住

下              欄

修降伏之義. 其如十八住內. 皆有此三. 如初

住中. 度四生入涅槃是住義. 無生可度是修

義. 無我等相是降伏義. 初住旣爾餘則皆然.

故知下結義三. 行一者. 三義具足方成一行.

謂空發心降伏. 不修行亦非行. 但發心修行.

不降伏亦非行. 空降伏修行不發心亦非行.

如[&FFFF]#三足如天三光. 闕一不可. 譯經之妙厥

在玆焉. 印[&FFFF]#所[&FFFF]#者. 印[&FFFF]#須菩提之所[&FFFF]#也.

卽經云善哉善哉是[&FFFF]#也. 如汝所說是印也.

如來善護念等. 是所[&FFFF]#也. 重言等者. 善吉所

[&FFFF]#雅契佛心. 若不重言安表善極. 如顔[&FFFF]#死

夫子歎之云天喪予天喪予. 注云. 再言者痛

傷之甚也. 吉凶雖別殷勤頗同. 護付等者. 空

生發言言當其事. 是故調御印[&FFFF]#云云. [&FFFF]#聽

許說者. 經云汝今諦聽[&FFFF]#聽九. 當爲汝說許

說也. 諦謂審實之義. 意令審諦眞實用心聽

也. 無以生滅等者. 此乃反用淨名經文. 彼云

無以生滅心行說實相法. 此意云. 旣不得以

生滅心說. 豈得以生滅心聽. 旣是不生不滅

實相之法. 云何以生滅心行. 說之聽之. 無以

妙饌置於穢器. 智論下釋相. 端視謂不左顧

右眄也. 目若別顧心則異緣. 本欲制心且令

端視. 此是用心之方便也. 渴飮者喩也. 如湯

飮水但恐水竭無暇別觀. 聽法之者亦復如

是. 思冀妙門無心□□. 一心入語義者. 意中

現義方發於言. 言中有義義中有意. 令聽者

以耳識聽其言以意識採其義尋義而取意得

意而捨義. 苟能得意在懷. 何慮失於言義. 心

心若此如甁注甁. 一覽無遺可爲至妙. 故云

經數: 一七○二

經名: 金剛經纂要刊定記卷第四

頁數: 一九八

上              欄

一心入於語義中也. 踊躍卽歡賀之貌. 卽欲

聞法之時也. 悲喜卽聞了之時. 悲謂傷昔日

不遇. 如下經云肉淚悲泣. 喜謂慶今日之得

聞. 如□子踊躍歡喜. 傷昔慶今故云悲喜. 如

是下結揀其機也. 意云若不如是用心. 則不

可爲說. 又眞諦記說. 諦聽離三過失得三功

德. 謂離散亂輕慢[&FFFF]#倒. 如次生聞思修三慧

也. 標勸將陳者. 標謂標指. 勸謂勸勉. 將猶欲

也. 陳說也. 卽經云善男子等標也. 應如是等

者勸也. 標勸之意. 意在欲說故云將陳. 卽懸

指向下正答之文. 是故疏云我當爲汝 等也.

三中唯者下如今人稱. □皆順從之辭也. 老

子云. 唯之與阿相去幾何. 注又如疏. 今則禮

對也. 十地等者. 釋願聞之相. 卽華嚴十地品

中. 諸菩薩衆請金剛藏. 說十地法門之偈. 今

借用之. 然前四句. 於中約喩配其三慧. 初句

聞慧. 聞法不思如飮水不味. 次句思慧. 若要

尋心食味. 應須啖嚼. 第三修慧. 修行惑遣如

服藥病除. 後句卽三慧之果. 蜂採百華以成

蜜. 人集萬行以證眞. 蜂成蜜已依蜜而言. 人

證眞已依眞而住. 我等下合喩. 最後一句通

喩所聞

金剛經纂要刊定記卷第三

金剛經纂要刊定記卷第四

長水沙門子璿錄

四如來正說二. 初正答所問二. 初擧總標列

中              欄

以牒問. 經諸菩薩摩訶薩者. 問前擧當機. 云

善男子善女人. □今答處. 何言菩薩摩訶薩

耶. 答大心未發卽是凡夫. 旣已發心卽名菩

薩. 善現標擧約未發心時. 故云善男子善女

人. 世尊酬答約己發心後. 乃言諸菩薩摩訶

薩. 疏此以下四. 初正釋經文. 以空生聞有三

種. 佛今牒擧但言降伏故此釋也. 前二句標.

謂住下釋. 謂度生無我. 是住中降伏也. 施不

住相. 是修中降伏也. 由斯義故降伏爲總也.

經意在此者. 在擧降伏而標住修欲顯文簡

義□彰乎玄妙. 始雖住修究竟降伏. 得意玆

深故. 但云一也. 有科下. 二斥他謬判. 卽大雲

疏也. 靑龍卽云. 擧終括始其義亦同. 乃令下

正斥失. 文不穩暢者. 本宜初包後義. 如色例

於聲等. 何忽擧後攝初. 致使文非穩暢. 不穩

暢則蓋由於科非經文本意也. 肉詳下. 三詳

定經旨. 降伏在住修中者. 住中降伏卽實無

度者. 修中降伏卽無住布施. 無度無住便是

離相. 離相旣通住修. 故知降伏是總. 不別下.

四牒難釋通. 初句牒難. 難云空生旣問有次

第. 住修降伏宛分. 何故經中不與別答. 而寄

住修中明耶. 此經下正通. 離相是降心者. 如

前所引無度無住等. 須約住修顯者若有發心

修行. 斯可說得降心若無住修說何降制. 斯

則只於住修. 以降分別妄念故云本不相離.

無著下引證可知. 疏答問中科安住等者. 此

卽安住四心. 彌勒偈云. 廣大第一常. 其心不

[&FFFF]#倒. 利益深心住. 此乘功德滿. 依此科判故

列四心也. 疏初句下二. 初釋標. 三界普度者

下              欄

釋廣大義. 一切衆生不越三界. 三界普度方名

廣大. 若一衆生不與度者. 非廣大也. 故經標

云. 所有一切衆生. 卽統該也. 梵語僕呼繕那.

此云衆生. 智度論云. 五蘊和合中生故云衆

生. 瑜□論云. 思業爲因卵胎濕化爲緣. 五蘊

初起名之爲生. 類卽流類. 卽胎卵等四也. 若

卵下二釋列三. 初中二. 初釋文. [&FFFF]#命之始名

曰受生. 卽初起之時也. 卵等四異故云差別.

謂卵Ｃ中生. 胎藏中生. 依濕而生. 化忽然生.

故不同也. 然三界衆生不出五道. 以四攝五亦

得具足. 故疏次云天獄等化生. 斯則從狹之

寬明也. 天獄化生者. 天上地獄唯是化生. 最

狹也. 鬼通胎化者. 次寬也. 謂地行羅刹及鬼

子母皆是胎生. 故有鬼母白目連曰. 我晝夜

分各生五百子. 隨生自食雖盡不飽. 故知有

胎生鬼也. 餘皆化生也. 人畜各四者. 人四者.

毘舍□母. 卵生三十二子. 胎生常人. 濕卽奈

女從菴羅樹濕氣而生. 化生卽劫初之人. 故

俱舍云. 二禪福將盡. 下生瞻部州. 畜具四者.

正法念經云. 化生金翅鳥. 能食四生龍. 乃至

濕生也. 然禽獸雖殊分畜生道攝. 餘獸皆胎

餘鳥皆卵也. 諸餘微細等者. 如華嚴云. 盡法

界虛空界十方刹海. 所有衆生種種差別. 所

謂卵生胎生濕生化生. 或有依於地水火風而

生住者. 或有依空及諸卉木而生住者. 種種

生類種種色身. 乃至云一切天龍八部人非人

等. 無足四足多足. 有色無色有想無想非有

想非無想等. 以今經中無別說處. 不可□虛

而言. 故疏結云不可具分品類也. 卵劣下二

經數: 一七○二

經名: 金剛經纂要刊定記卷第四

頁數: 一九九

上              欄

通難. 應難云. 卵生最劣云何在初. 化生最勝

云何居末. 二釋下通. 約境等者. 謂卵生必

具胎濕化. 以未生處胎. 胎中必濕. 無而忽有

爲化. 胎生必兼濕化濕必兼化. 化不必兼餘.

但從於無而忽有故. 此則前前必具後後. 後

後不具前前. 故爲此次也. 約心從本等者. 謂

衆生本因起業. 業識卽根本. 無明與本性和

合. 能所未分混沌如卵. 卵卽卵Ｃ故. 藥師經

云. 破無明Ｃ竭煩惱河. 無明發業蘊在藏識.

爲胎受生爲濕. 生時從無而忽有爲化. 由是

義故故爲此次也. 依止差別者. 依止卽是衆

生. 身身具依止依止義異. 故云差別. 故疏次

云有色無色等. 有色卽以色爲身. 無色卽以

四蘊爲身. 又色界有四禪云云. 無色有四空

云云. 如是品類不同故. 云依止差別. 問如有

經云. 佛涅槃時無色界天淚下如雨. 旣有淚

下云何無色. 答所言無色者. 無業果色不無

定果色故不違也. 境界差別者. 雖言境界意

明空等四處. 空識二處者. 無色界第一第二

天也. 無所有處者. 第三天也. 非有想非無想

者. 第四天也. 無[&FFFF]#想有細想故. 是三有之頂

故云有頂. 問下二界皆有色. 何故唯言四禪

以爲色界. 又色界亦有一天名爲無想. 云何

唯指無所有處爲無想耶. 答三界統論不出

五事. 謂欲色想無想非有想非無想. 然非有

無想. 卽局於有頂一天. 色界一天雖名無想.

已從多分通名色界. 故但指無所有爲爲無

想. 其餘三事從空識二處已下. 乃至欲界相

望. 有無寬狹不同. 謂欲界具三. 色界無欲無

中              欄

色界唯想無色. 無欲故立有想之名. 色界雖

有想. 恐濫上名故. 立有色之目. 欲界雖兼色

想. 上已沾於二名. 揀異彼故但名欲界. 下下

必具於上上. 上上不兼於下下. 故立名之本

其在玆焉. 如有三人. 一人解經律論. 一人解

經律. 一人唯解律. 揀別立號云云可知. 又欲

界三欲五妙欲境勝故. 色界細妙色勝故. 無

色想心勝故. 由是欲唯欲界. 色通二界想遍

三界. 無想通上二界. 非有想非無想局上一

界. 斯則不同功德施所釋也. 二中經我者. 卽

發菩提心菩薩所稱. 今佛說彼也. 涅槃者秦

譯滅度. 今經上梵下唐故. 云而滅度之. 若具

足梵音. 應云摩訶波利□[&FFFF]#□. 此云大圓寂.

今經論中多言涅槃也. 然準唯識論說. 有四

種涅槃. 一自性淸淨涅槃. 凡聖同有. 二有餘

依. 卽出煩惱障有苦依身故. 三無餘依. 身出

生死苦無依故. 然小乘以陸身滅智爲無餘.

無餘有三. 一煩惱餘二業餘三界報餘. 大乘

則以究竟寶所爲無餘. 故智論說. 四住地煩

惱盡名有餘依. 五住地煩惱盡名無餘依. 四

無住處. 悲智相兼不住生死涅槃故. 疏卽無

下. 卽大乘之無餘四種之中. 無住處涅槃也.

謂不住菩薩變易生死. 不住二乘陸斷涅槃.

卽眞無住處名爲無餘. 若小乘無餘. 如有情

滅減不別. 今不同彼故. 云不共二乘. 不共者.

卽非彼四之第三. 則言同而意異也. 如法華

經云. 若得作佛時. 具三十二相. 爾時乃可謂

永盡滅無餘. 此則二障都盡. 二死永離也. 第

一者結歸偈旨. 仍釋科名. 意謂若非無住處

下              欄

之無餘. 焉得彌勒指爲第一心耶. 無著下初

二句難. 意云一切衆生五性差別. 云何皆入

無餘涅槃. 三分半衆生不得成佛. 故云不可

得義. 生所攝者答也. 此是無著立量. 成立皆

可度也. 應立量云. 三分半衆生是有法定皆

成佛故爲宗. 因云生所攝故. 同喩一分半衆

生. 意云涅槃經說. 凡是有心定當作佛. 圓覺

經云. 有性無性齊成佛道. 此則是可得義. 安

云不得. 又云卵濕等者. 擧難處難也. 卵濕則

畜生難. 無想有頂卽長壽天難. 雖擧二處意

兼八難. 八難謂三塗北州長壽天佛前佛後

世智辯聰無根等難. 意云難處卽不可度. 云

何皆入. 有三因緣等者答也. 難處待時者. 此

亦令成其種也. 意云難處衆生不可常定. 至

非難處而度脫之. 若得成種遲速之間必須

成熟. 發廣大心故合無遺. 非難處者. 雖卽未

度且令成熟. 已熟可知. 此稍同前護付之義

也. 三中疏一性空者. 衆生緣生. 緣生無性故

卽空也. 同體者. 同一眞如性故. 故起信論云.

譯如實知一切衆生及與己身眞如平等無別

異. 故論云下引證. 此語猶反. 應云衆生滅度

無異自身. 寧於自身起於他想. 本寂者. 相本

自盡不待滅故. 淨名云. 一切衆生卽寂滅相

不復更滅. 問此與性空何別. 答前但卽空. 此

則本來成佛. 成佛卽入涅槃故云本寂. 前淺

後深可知. 無念者. 有念卽有衆生. 如無□則

空華不現. 法界者. 一眞法界平等無差. 云何

於中見自他相. 故偈云. 平等眞法界. 佛不度

衆生. 此上五義大雲之文. 然於中. 一三約所.

經數: 一七○二

經名: 金剛經纂要刊定記卷第四

頁數: 二○○

上              欄

二約能所. 四唯約能. 五該本末也. 大抵意云.

若見衆生有可度者. 卽生疲勞不能常度. 反

此卽常也. 又度與不度其心不二. 名之爲常

也. 故金剛三昧經云. 若化衆生不生於化不生

無化. 其化大焉. 四中經何以故者徵. 意云. 設

所見有衆生可度. 此何過耶. 次通云. 若菩薩

有我等相卽非菩薩. 此是反明. 意云. 是眞菩

薩必無我爲能度. 豈更見有衆生得滅度耶.

遠離依止身見衆生等. 依止卽身見異名. 亦

名相續. 梵云薩迦耶此云身見. 等於我人壽

者也. 此名身見者. 以依於身起此見故. 故云

依止身見衆生等相. 又身見爲本. 諸餘見等

依此而生故. 今皆遠離故云等相也. 已斷等

者. 內無我卽無自相. 無自相卽平等. 平等卽

空義也. 信解等者. 以己方人也. 由內無自相

故. 得外無他相. 中有故自是所以也. 旣無自

他之相. 卽自他平等. 志公云. 以我身空諸法

空. 千品萬類悉皆同. 顯示降伏等者準無著

論. 廣大第一當住常心. 當修不倒. 當降安住.

一段之中便具三義. 今此段文正當降義. 故

云顯示降伏等也. 不轉者. 轉卽生起義. 意云

我見等不生起也. 我不生起正是降心義也.

爾炎者梵語. 此云智母. 卽根本智能生後得

故名智母. 以根本智雖內證眞理而無能證之

心. 今後得智雖外度生而無能度之念故云

如爾炎也. 如是用意名不[&FFFF]#倒心. 反之卽[&FFFF]#

倒耳. 二答修行五. 一總標. 疏於法統標者. 謂

色聲等六通名法故. 故魏經云. 不住於事. 菩

薩萬行者. 謂自利利他事行理行. 如是等行

中              欄

無量無邊. 今言萬者且擧大數. 總名布施者.

謂第一卽資生施. 第二第三卽無畏施. 四五

六度皆名法施. 偈云下引偈釋. 於中初二句

標. 第三句配. 第四句結也. 一二三者. 謂一攝

一二攝二三攝三也. 是則三施爲能攝. 六度

爲所攝. 無著下攝所以也. 前二義顯法施義

隱. 故疏明矣. 然要略明資生者. 資卽外財也.

無畏者由持戒忍辱. 故無心害物. 設有[&FFFF]#家

亦不[&FFFF]#報也. 若無精進等者. 起信云. 於諸善

事心不懈退. 立志堅强遠離怯弱等. 若無禪

定等者. 下文云. 云何爲人演說不取於相如

如不動. 不動卽無染義也. 擬心卽差尙名爲

染. 肉貪信敬名利等. 豈得非[&FFFF]#. 若無智慧等

者. 說火濕水熱地動風堅. 名爲[&FFFF]#倒. 若說事

如事說理如理. 則非[&FFFF]#倒. 由是開一施爲三

施. 開三施爲六度. 開六度爲萬行. 萬行不出

六度. 六度不出三施. 三施不出一種壇那. 是

故此中唯言布施. 二別釋疏指. 三事者六境

雖差統唯三事. 謂自下列偈云下釋. 初二句

標. 斯不著者斯此也. 不令著此三事也. 次二

句釋. 存己不施者釋上自身也. 爲著自身不

行施故. 心異事者. 釋上報恩果報也. 此非菩

薩所行正行故云異事. 報恩酬過去之恩. 果

報望未來之報. 自身不施義當現在. 護亦防

也. 意令於此三世事中防護. 悉皆不著. 卽是

不住色等布施也. 三中疏前但下. 意云. 前之

三事收過未盡. 不妨有不著自身不著果報.

不爲報恩而行施者. 亦非無住. 今則下. 顯今

經意. 心卽能緣境卽所緣. 有卽雙該心境. 及

下              欄

心境所餘收不盡者. 皆有字攝. 空者卽離心

境等相也. 問住境理有所乖離心. 此復何失.

答空有二法相待立名. 有之與空二俱是相.

隨墮一相非是常心. 是故此令一切皆遣. 微

細盡□者. 不論心境空有. 起心動念則乖法

體. 是故一切盡令□遣. 直須施時其心平等

不起分別. 方成無住也. 問若然者. 生心動念

則非無住. 且衆生心行任運非常. 若待相應

畢竟無分. 若一向不施又不成佛因. 若行布

施卽墮住相. 進退不可其事云何. 答欲心菩

提必須行施. 初行施時難頓相應. 要須用心

方便隨順. 任運起念作意遠之. 用心多時自

然任逸得與理合. 從微至著漸次相應爾. 如

起信說眞如離言說名字. 心緣不及. 遂致問

云. 若如是義者. 諸衆生等云何隨順. 而能得

入. 故答云. 若知一切法雖念亦無能念可念.

是名隨順. 若離於念名爲得入云云. 偈云下.

引證上義故知心境空有等[&FFFF]#非相也. 論云

下約離二執. 三輪釋上離相. 施物是法. 施者

受者是人. 今皆不見則離二執名爲二空. 二

空皆離卽三輪體空. 輪者喩也. 如車輪內虛

方能運轉故. 老子云. 當其無有車之用. 三事

體空能招佛果. 三體體實卽墮世間. 斯則以

無相輪□三有相. 超出世間也. 無著下. 但證

成上義. 相卽境也. 想卽心也有人下. 指斥謬

判如文. 四顯益經此亦別斷一疑. 應云無住

則無福德疑也. 大雲二十七疑. 從此便爲第

一云無住有福疑. 今則不取. 爲大段疑數. 何

者. 緣是答問之中曲分疑也. 故論云得降伏